น้องแน็ท เดอะวอยซ์คิดส์ คว้าแชมป์
ตามคาดหมาย ร้องเพลงแม่ ได้โหวตสูงสุด,ไม่พลิกความคาดหมาย น้องแน็ท-ศิริพงษ์ ศรีสุขา นักร้องเพลงสาย เพื่อชีวิต ลูกทีม โค้ชติ๊ก ชีโร่ โชว์น้ำเสียงเป็นเอกลักษณ์ ร้องเพลง แม่ สุดกินใจ จนได้รับคะแนนโหวตถล่มทลายจากผู้ชม คว้าแชมป์ เดอะวอยซ์ คิดส์ คนที่ 5 รับเงินรางวัล 1 ล้านบาท พลิกชีวิตทันที ตั้งเป้านำเงินรางวัลเป็นทุนการศึกษา พร้อมขอบคุณที่เปิดโอกาสให้เด็กที่มีความฝันอยากเป็นศิลปินนักร้องได้มีพื้นที่พิสูจน์ตัวเอง,หลังเปิดโอกาสให้เด็กที่มีความสามารถในการร้องเพลงมาร่วมแข่งขันรายการ เดอะวอยซ์ คิดส์ ประเทศไทย ซีซั่น 5 พรีเซ็นเต็ด บาย ทรู ออนไลน์ (Presented by Trueonline) อยู่หลายสัปดาห์ ในที่สุดเมื่อค่ำวันที่ 18 มิ.ย. ที่เซ็นเตอร์พอยท์ สตูดิโอ ลาซาล สุขุมวิท 105 มีการแข่งขันในรอบสุดท้าย เพื่อหาแชมป์ในรายการนี้,ทั้งนี้ ในรอบชิงชนะเลิศมี 6 ผู้เข้าชิงแชมป์ เดอะวอยซ์ คิดส์ ประเทศไทย ซีซั่น 5 ได้แก่ TVK1 น้องพลอย-สุกัญญา คำชมภู ลูกทีม โค้ชต๊งเหน่ง รัดเกล้า มาในเพลง เสมอ TVK2 น้องเนม-ชลพัชร ชื่นบุญงาม ลูกทีม โค้ชลุลา มาในเพลง เพียงรัก TVK3 น้องนัทตี้-นาตาลี ลียุนกรัส ลูกทีม โค้ชติ๊ก ชีโร่ มาในเพลง อยากหยุดเวลา TVK4 น้องลูกหยี-วรรณชญา ทับทิมเล็ก ลูกทีม โค้ชลุลา มาในเพลง ยอมรับคนเดียว TVK5 น้องแน็ท-ศิริพงษ์ ศรีสุขา ลูกทีม โค้ชติ๊ก ชีโร่ มาในเพลง แม่ ด้วยเสียงร้องอันเป็นเอกลักษณ์แนวเพื่อชีวิต และ TVK6 น้องฮูโต๋-ญาดา สัจจากุล ลูกทีม โค้ชต๊งเหน่ง รัดเกล้า มาในเพลง คิดถึง&ล่า ซึ่งทุกคนโชว์เสียงร้องได้อย่างไหลลื่น,เมื่อจบการแสดง พิธีกร กบ-ทรงสิทธิ์ และ จอย-รินลณี ได้ประกาศผล 2 คนที่มีคะแนนโหวตสูงสุด ในรูปแบบ One Number One Vote คือ 1 หมายเลขโทรศัพท์ สามารถโหวตให้คะแนนผู้เข้าแข่งขันได้ 1 คน และ 1 ครั้งเท่านั้น ผ่านทางเอสเอ็มเอส เบอร์ 4838466 ได้แก่ TVK5 น้องแน็ท-ศิริพงษ์ ศรีสุขา ลูกทีม โค้ชติ๊ก ชีโร่ และ TVK6 น้องฮูโต๋-ญาดา สัจจากุล ลูกทีม โค้ชต๊งเหน่ง รัดเกล้า จนมาถึงวินาทีระทึกใจกับการประกาศคนที่มีคะแนนโหวตสูงสุด ได้แก่ น้องแน็ท-ศิริพงษ์ ศรีสุขา สร้างความดีใจที่สุดในชีวิต ถึงขั้นน้ำตาคลอ จนโค้ชติ๊ก ชีโร่ โผเข้ากอดด้วยความปลาบปลื้มใจ การประกาศในครั้งนี้มีการแสดงผลคะแนนทางหน้าจอโทรทัศน์ให้ผู้ชมทางบ้านได้ร่วมรับรู้ด้วย พบว่า น้องแน็ทได้คะแนนโหวตท่วมท้นถึง 81 เปอร์เซ็นต์,น้องแน็ท-ศิริพงษ์ ศรีสุขา จาก จ.อุดรธานี กำลังศึกษาอยู่ชั้นมัธยมศึกษาปีที่ 4 โรงเรียนอุดรพิทยานุกูล เปิดเผยในเวลาต่อมาว่า ขอบคุณรายการ เดอะวอยซ์ คิดส์ ที่เปิดโอกาสให้เด็กที่มีความฝันอยากเป็นศิลปินนักร้องได้มีพื้นที่พิสูจน์ตัวเอง และขอขอบคุณโค้ชทั้ง 3 คนที่ให้กำลังใจและคำติชมมาพัฒนาตัวเองให้ดีขึ้นเรื่อยๆ ขอบคุณเป็นพิเศษสำหรับโค้ชติ๊ก ชีโร่ ที่คอยย้ำสอนทุกเทคนิค ส่วนรางวัลเงินสดมูลค่า 1 ล้านบาท เจ้าตัวจะนำไปให้คุณแม่และเป็นทุนการศึกษาของตัวเอง,ทั้งนี้ น้องแน็ทเข้ามาประกวดเวที เดอะวอยซ์ คิดส์ เป็นครั้งแรก ฝ่าฟันด้วยเสียงร้องมาได้อย่างประทับใจ ซึ่งเพลงที่ใช้ในรอบบลายด์ ออดิชั่นคือเพลง เรื่องขี้หมา รอบแบทเทิล ใช้เพลง ทำอะไรสักอย่าง ส่วนรอบน็อกเอาต์ เลือกเพลงถนัด อย่าง คืนรัง มาร้อง ถึงกับทำให้ทั้งโค้ชลุลา และโค้ชรัดเกล้า เสียน้ำตาซาบซึ้งไปกับบทเพลงของเขา แล้วยังสร้างความฮือฮาในโลกโซเชียลด้วยยอดวิวคลิปร้องเพลงในยูทูบของน้องแน็ท ทะลุหลักสิบล้านวิว ด้วยเนื้อเสียงแนวเพื่อชีวิตคล้ายนักร้องดัง ปู-พงษ์สิทธิ์ คำภีร์ และก็ทำให้คนไทยดำดิ่งกับบทเพลง แม่ สัมผัสได้ถึงความรู้สึกจริงใจจากข้างในออกมาได้อย่างสุดซึ้งในรอบชิงชนะเลิศ จนในที่สุดก็สามารถ คว้าแชมป์ เดอะวอยซ์ คิดส์ ประเทศไทย ซีซั่น 5 ได้สำเร็จ เป็นแชมป์คนแรกของทีมโค้ช ติ๊ก ชีโร่
ไม่พลิกความคาดหมาย น้องแน็ท-ศิริพงษ์ ศรีสุขา นักร้องเพลงสาย เพื่อชีวิต ลูกทีม โค้ชติ๊ก ชีโร่ โชว์น้ำเสียงเป็นเอกลักษณ์ ร้องเพลง แม่ สุดกินใจ จนได้รับคะแนนโหวตถล่มทลายจากผู้ชม คว้าแชมป์ เดอะวอยซ์ คิดส์
แน็ท เดอะวอยซ์ คิดส์,เดอะวอยซ์ คิดส์ ซีซั่น 5,แน็ท ศิริพงษ์,แชมป์เดอะวอยซ์ คิดส์,ข่าวหน้า1